Dankie Dorsland. Jy kon maar eintlik die Baviaans ook deur gewerk het. Seker daar sou nog dae vakansie oor wees. Dit is net so droog in die Suide van Namibia. Ek sien die karoo se grondpaaie is in 'n baie beter toestand as ons s'n in Namibia. Veral Solitaire - Walvisbaai. Ons ry die naweek Outjo toe vanaf Walvisbaai en sal kyk hoe lyk die pad vanaf Uis na Khorixas.
Ja @Baches ek moet die Baviaans nog in sy geheel deurwerk. Was al 'n paar keer van die Ooste kant af met die EC Bash deur maar nog nie entuit nie. Dis jammer om oor Namibië se paaie te hoor, hulle was altyd die grondpadstandaard waarteen ander gemeet is. Daai Solitaire-WB stuk is seker oor al die toeriste? Té harde banddruk en hoë spoed. So 'n paar kilometer sinkplaat kan nog gaan maar om honderde kilometers so te ry maak mens moeg en 'n voertuig sommer nou ISM.
Ek ry een keer daar bo in Zambië teen die DRK, Chingola se omgewing. Dis kamstig 'n teerpad maar meer slaggate as teerpad. As ek reg onthou het 75km ons meer as 3 ure geneem om te ry. Breek 'n voertuig uitmekaar uit. Erger as 'n slegte grondpad, waaragtig.
Thanks Blomme Bly jy het dit geniet. Ek gaan kyk elke nou en dan weer bietjie die fotos, net om myself te herinner.